CELEX: 32006R0915
Language: lt
Date: 2006-06-21 00:00:00
Title: 2006 m. birželio 21 d.  Komisijos reglamentas (EB) Nr. 915/2006, iš dalies keičiantis Reglamentą (EB) Nr. 2148/96, nustatantį viešųjų intervencinių žemės ūkio produktų atsargų įvertinimo ir kontrolės taisykles

22.6.2006   
            
            
               LT
            
            
               Europos Sąjungos oficialusis leidinys
            
            
               L 169/10
            
         
      KOMISIJOS REGLAMENTAS (EB) Nr. 915/2006
   2006 m. birželio 21 d.
   iš dalies keičiantis Reglamentą (EB) Nr. 2148/96, nustatantį viešųjų intervencinių žemės ūkio produktų atsargų įvertinimo ir kontrolės taisykles
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. lapkričio 27 d. Tarybos reglamentą (EEB) Nr. 3492/90, nustatantį veiksnius, į kuriuos reikia atsižvelgti iš Europos žemės ūkio orientavimo ir garantijų fondo Garantijų skyriaus finansuojamų intervencinių viešojo saugojimo priemonių metinėse ataskaitose (1), ypač į jo 8 straipsnį,
   kadangi:
   
               (1)
            
            
               Komisijos reglamento (EB) Nr. 2148/96 (2) III priede nustatomos viešojo saugojimo žemės ūkio produktų fizinio patikrinimo tvarkos taisyklės.
            
         
               (2)
            
            
               Viešasis cukraus saugojimas buvo pradėtas 2005 m. pagal 2001 m. birželio 19 d. Tarybos reglamentą (EB) Nr. 1260/2001 dėl bendro cukraus sektoriaus rinkų organizavimo (3) ir 2001 m. birželio 27 d. Komisijos reglamentą (EB) Nr. 1262/2001, nustatantį išsamias Tarybos reglamento (EB) Nr. 1260/2001 nuostatų dėl intervencinių agentūrų vykdomo cukraus supirkimo ir pardavimo įgyvendinimo taisykles (4). Todėl Reglamente (EB) Nr. 2148/96 turėtų būti nustatytos naujos išsamios taisyklės dėl fizinio cukraus sandėlių patikrinimo.
            
         
               (3)
            
            
               Todėl reikėtų atitinkamai iš dalies pakeisti Reglamentą (EB) Nr. 2148/96.
            
         
               (4)
            
            
               Atsižvelgiant į tai, kad intervencija cukraus sektoriuje 2004–2005 prekybos metams buvo pradėta nenustačius išsamių inventorizacijos taisyklių, dėl būdo, kuriuo tam tikros valstybės narės organizavo cukraus atsargų saugojimą, yra nepaprastai sunku atlikti inventorizaciją įprasta tvarka. Todėl turėtų būti nustatytos pereinamojo laikotarpio taisyklės cukraus atsargoms nuo 2004–2005 ir 2005–2006 prekybos metų.
            
         
               (5)
            
            
               Šiame reglamente numatytos priemonės atitinka EŽŪOGF komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 2148/96 III priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. birželio 21 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 337, 1990 12 4, p. 3.
   
      (2)  OL L 288, 1996 11 9, p. 6. Reglamentas su pakeitimais, padarytais Reglamentu (EB) Nr. 808/1999 (OL L 102, 1999 4 17, p. 70).
   
      (3)  OL L 178, 2001 6 30, p. 1. Reglamentas su paskutiniais pakeitimais, padarytais Komisijos reglamentu (EB) Nr. 39/2004 (OL L 6, 2004 1 10, p. 16).
   
      (4)  OL L 178, 2001 6 30, p. 48. Reglamentas su paskutiniais pakeitimais, padarytais Reglamentu (EB) Nr. 218/2006 (OL L 38, 2006 2 9, p. 19).
   
      PRIEDAS
      Reglamento (EB) Nr. 2148/96 III priedas papildomas šiais punktais:
      
         „VII –   NEFASUOTAS CUKRUS (1)
         
         A.   Viešųjų cukraus atsargų fizinio patikrinimo procedūra nuo 2006–2007 prekybos metų:
         
                     1.
                  
                  
                     saugyklų, bunkerių ir sandėlių, kurie sudaro ne mažiau kaip 5 % viso viešojo saugojimo nefasuoto cukraus kiekio atsargų, atrinkimas patikrinimui.
                     Juos atrenkant, remiamasi intervencijos agentūros turimais atsargų apskaitos duomenimis, bet saugotojui nėra iš anksto apie tai pranešama;
                  
               
                     2.
                  
                  
                     fizinis patikrinimas:
                     
                                 —
                              
                              
                                 patikrinimas, ar nefasuotas cukrus yra atrinktose saugyklose, bunkeriuose ir sandėliuose,
                              
                           
                                 —
                              
                              
                                 saugotojų užrašų sulyginimas su intervencinės agentūros užrašais,
                              
                           
                                 —
                              
                              
                                 nefasuoto cukraus nustatymas,
                              
                           
                                 —
                              
                              
                                 saugojimo sąlygų stebėjimas ir palyginimas, ar saugojimo vieta bei nefasuotas cukrus atitinka saugyklos apskaitos duomenis,
                              
                           
                                 —
                              
                              
                                 saugomų atsargų kiekių įvertinimas pagal intervencinės agentūros iš anksto patvirtintą metodą, kurio išsamus aprašas turi būti pateiktas agentūros pagrindinei buveinei;
                              
                           
               
                     3.
                  
                  
                     kiekvienoje atsargų saugojimo vietoje turi būti kiekvienos saugyklos arba sandėlio planas bei išmatavimai.
                     Nefasuotas cukrus turi būti sandėliuojamas taip, kad būtų galima patikrinti jo kiekį.
                  
               B.   Viešųjų cukraus atsargų fizinio patikrinimo procedūra nuo 2004–2005 ir 2005–2006 prekybos metų:
         
                     1.
                  
                  
                     tuo atveju, jeigu A punkte aprašytos inventorizacijos procedūros nėra galimos, intervencinė agentūra oficialiai užplombuoja visus įėjimus į saugyklą (sandėlį) ir išėjimus iš jų. Intervencinė agentūra kas mėnesį tikrina, ar plombos nepažeistos, kad užtikrintų, jog jos būtų nepaliestos. Šie patikrinimai turėtų būti išsamiai aprašyti ataskaitoje. Prie atsargų leidžiama patekti tik dalyvaujant intervencinės agentūros inspektoriui.
                     Valstybės narės užtikrina, kad plombavimo procedūra būtų tinkamai garantuojamas saugomų intervencinių produktų neliečiamumas;
                  
               
                     2.
                  
                  
                     mažiausiai kartą per metus taip pat turi būti atliekamas patikrinimas, kurio metu tikrinamos saugojimo sąlygos ir ar tinkamai saugomas produktas.
                  
               C.   Procedūra aptikus neatitikimus
         Tikrinant cukraus masę, leidžiamas tam tikras nuokrypis.
         Tuo atveju, kai saugykloje arba saugojimo kambaryje saugomo nefasuoto cukraus svoris, nustatytas per fizinį patikrinimą (išmatuojant masę), skiriasi nuo apskaitoje nurodyto svorio 5 % ar daugiau, taikomas 6 straipsnis.
         Tuo atveju, kai nefasuotas cukrus yra saugomas saugykloje arba sandėlyje, galima remtis atsargų kiekiais, užfiksuotais, kai jie buvo sveriami juos atvežus į saugojimo vietą, o ne tais, kurie buvo nustatyti masės įvertinimo metu, jeigu pastaruoju įvertinimu nebuvo siekiama tiksliai nustatyti saugomų kiekių ir jei skirtumas tarp dviejų nustatytų skaičių nėra pernelyg didelis.
         Intervencinė agentūra, visiškai prisiimdama atsakomybę, gali pasinaudoti šia trečiojoje pastraipoje numatyta galimybe, kai kiekvienu konkrečiu atveju tokį pasirinkimą pateisina aplinkybės. Tai ji nurodo savo ataskaitoje.
         VIII –   FASUOTAS CUKRUS (1)
         
         A.   Viešųjų cukraus atsargų fizinio patikrinimo procedūra nuo 2006-2007 prekybos metų:
         
                     1.
                  
                  
                     partijų, sudarančių ne mažiau kaip 5 % viso viešojo saugojimo atsargų kiekio, parinkimas. Tikrintinos partijos parenkamos prieš apsilankymą saugykloje, remiantis intervencinės agentūros turimais apskaitos duomenimis, bet iš anksto apie tai nepranešant saugotojui;
                  
               
                     2.
                  
                  
                     parinktų partijų buvimo ir sudėties tikrinimas vietoje:
                     
                                 —
                              
                              
                                 partijų ir maišų kontrolinių numerių identifikavimas pagal pirkimo arba atvežimo tabelius,
                              
                           
                                 —
                              
                              
                                 saugotojų užrašų sulyginimas su intervencinės agentūros užrašais,
                              
                           
                                 —
                              
                              
                                 pakuotės būklė.
                              
                           50 kg maišuose fasuoto cukraus atveju:
                     
                                 —
                              
                              
                                 palečių (vienos iš dvidešimties) ir maišų (vieno, pasirenkant jį iš sveriamos paletės) svėrimas,
                              
                           
                                 —
                              
                              
                                 vieno maišo, pasirenkant jį iš dešimties sveriamų palečių, turinio vizualus patikrinimas.
                              
                           „Dideliuose maišuose“ fasuoto cukraus atveju:
                     
                                 —
                              
                              
                                 vieno maišo iš dvidešimties svėrimas,
                              
                           
                                 —
                              
                              
                                 vizualus vieno maišo, pasirenkant jį iš dvidešimties sveriamų didelių maišų, turinio patikrinimas.
                              
                           
               
                     3.
                  
                  
                     fiziškai patikrintų partijų ir pastebėtų neatitikimų ir (arba) defektų aprašymas inventorizacijos ataskaitoje.
                  
               B.   Viešųjų cukraus atsargų fizinio patikrinimo procedūra nuo 2004–2005 ir 2005–2006 prekybos metų:
         
                     1.
                  
                  
                     Tuo atveju, jeigu A punkte aprašytos inventorizacijos procedūros nėra galimos, intervencinė agentūra oficialiai užplombuoja visus įėjimus į sandėlį ir išėjimus iš jo. Intervencinė agentūra kas mėnesį tikrina, ar plombos nepažeistos, kad užtikrintų, jog jos būtų nepaliestos. Šie patikrinimai turėtų būti išsamiai aprašyti ataskaitoje. Prie atsargų leidžiama patekti tik dalyvaujant intervencinės agentūros inspektoriui.
                     Valstybės narės užtikrina, kad plombavimo procedūra būtų tinkamai garantuojamas saugomų intervencinių produktų neliečiamumas;
                  
               
                     2.
                  
                  
                     mažiausiai kartą per metus taip pat turi būti atliekamas patikrinimas, kurio metu tikrinamos saugojimo sąlygos ir ar tinkamai saugomas produktas.
                  
               
      
         (1)  Atliekama tų atsargų inventorizacija, kurioms taikoma saugojimo sutartis.“.